laion/Wikipedia-Exotic huggingface dataset:
Poolamägi

Poolamägi (ka Poolamäe park) on park Tallinnas Kesklinna linnaosas Juhkentali asumis aadressil Staadioni tänav 10. Varem asus sellel kohal 19. sajandi algul rajatud roomakatoliku Apostlite Peetruse ja Pauluse kiriku Pühade Apostlite Peetruse ja Pauluse koguduse kalmistu. Kuna paljud siinsed katoliiklased olid poola rahvusest, hakati paika Poolamäeks kutsuma. Pühade Apostlite Peetruse ja Pauluse Koguduse kõige varasemas surmameetrikas on sissekanne 1803. aasta 25. augustist, kui maeti esimene lahkunu uuele Tallinna katoliku koguduse kalmistule (tänapäeva ITK Ravi tänava korpuse) sõjaväehospidali lähistel. Kalmistul asus Vene tsaari Poola-päritolu õukonnanõunik Josef Bahrynowsky ja tema abikaasa Antonina hauakabel. Väärikas ja elegantne, uusrenessanslike mõjutustega klassitsistlik kabelihoone paiknes kalmistu peatelje läänepoolses otsas. Kabel ja kõik kalmistu hauapiirded ja -tähised hävitati 1955. aastal, mil sinna hakati rajama spordi- ja puhkeala. Kalmistule oli maetud palju sõjaväelasi, neist enamik Poola päritolu. Kuulsamatest isikutest, riiginõunik paruness Gabriele von Brinckmann (1790–1863), kes oli sündinud Lõuna-Saksa Baden-Württembergi väikese vürstiriigi Hohenlohe-Schillingsfürst-Waldenburgi printsessina ning abiellunud parun von Brinckmanniga ja riiginõunikud parun Johan Georg Gustav Kaulbars (1808–1883) ning D. Evald von Henning (1829–1890). Kokku maeti kalmistule umbes 800 inimest. Ala uuriti aastal 2021 arheoloogilistel kaevamistel. Maa sees on kabeli alusmüür ja selle krüpt siiani alles. Poolamäe kõrgendik oli lõuna- ja idaküljelt piiratud Härjapea jõe ning põhjaküljelt Tiigiveski tiigiga. Poolamäe ja ülejäänud Siselinna kalmistu vahel Herne tänav 28, kus praegu on 1926. aastal asutatud Tallinna Kalevi Tenniseklubi tenniseväljakud, voolas kuni 1930. aastate keskpaigani Härjapea jõgi. 1913. aastal rajati Poolamäest Suur-Juhkentali tänava poole Tiigiveski jalgpalliväljak. Kalmistu, mis oli küll juba 1930. aastatel osaliselt maha jäetud, likvideeriti ja hävitati 1950. aastate algul. Varem oli mägi suurem, kuid Poolamäe nõlva on kasutatud kruusa­auguna ja osa mäge on aja jooksul ära veetud, kuni 20. sajandi alguses tuli sealt välja surnuluid ja kirstude jäänuseid. 2007. aastal kasvas pargis 11 nimetust puittaimi. Carl-Dag Lige ja Oliver Orro, Muinsuskaitse 200 7. aastaraamat. IGAVIKU PAIGAD KAASAEGSES LINNARUUMIS. Tallinna hüljatud kalmistud, lk 91. Väljaandjad: Muinsuskaitseamet, Tallinna Kultuuriväärtuste Amet, EKA Muinsuskaitse ja restaureerimise osakond. ISSN 1736-468X Aleksander Kivi, Mäed ja mäenimelised tänavad Tallinnas, Kultuur ja Elu, 1964 nr 7, lk 406 Poolamäe park tallinn.ee Carl-Dag Lige ja Oliver Orro, IGAVIKU PAIGAD KAASAEGSES LINNARUUMIS. Tallinna hüljatud kalmistud, lk 90–91. MUINSUSKAITSE 2007. AASTARAAMAT. Väljaandjad: Muinsuskaitseamet, Tallinna Kultuuriväärtuste Amet, EKA Muinsuskaitse ja restaureerimise osakond. ISSN 1736-468X Hävitatud roomakatoliku kalmistu ala tehakse korda, pealinn.ee, 10. mai 2021 Arheoloogid leidsid Kalevi spordihalli tagant Vene tsaari nõuniku kabeli, www.err.ee, 20.05.2021
Viljandi Pedagoogiline Kool

Viljandi Pedagoogiline Kool oli aastatel 1949–1958 tegutsenud õppeasutus Viljandis. Viljandi Pedagoogiline Kool asutati 22. augustil 1949. Kooli lõpetas seitse lendu, kokku 497 keskeriharidusega algklassiõpetajat. Aastatel 1952–1954 tegutses kooli juures ka kaugõppeosakond, milles 1952/53. õppeaastal täiendas end 68, 1953/54. õppeaastal 98 tegevõpetajat. Kooli asutamise tingis vajadus algklassiõpetajate järele: 1949. aastal puudus kolmandikul algklassiõpetajatel vastav algklassiõpetaja kutse. Selleks, et anda soodsamaid õpivõimalusi Kesk- ja Lõuna-Eesti noortele, otsustati luua õppeasutus ka Viljandisse (õpetajate seminarid tegutsesid ka Haapsalus, Rakveres, Tallinnas ja Tartus). Asutamisaastal õppis koolis kahel kursusel kokku 120 õpilast. Kooli juhtisid direktori kohusetäitja Peeter Toome ja õppealajuhataja Voldemar Toome. 1950. aasta märtsis määrati kooli direktoriks varasem Läänemaa koolide inspektor Kaljo Vedler. Tema juhtimisel koliti kool Valuoja äärde praegusse Viljandi Gümnaasiumi hoonesse ja kool kujunes nelja kursusega õppeasutuseks. Kooli ühiselamutena kasutati kaht hoonet Jakobsoni tänaval. Kooli lähedale, Valuoja äärde rajati õppe- ja katseaed ning spordiväljak. Kooli esimene lend lõpetas 1952. aasta kevadel. 1955. aastal uut esimest kursust Viljandi Pedagoogilises Koolis enam ei avatud: pedagoogiliste õppeasutuste võrgus oli alanud uus reorganiseerimine, et valmistada edaspidi õpetajaid ette keskkooli eelhariduse baasil. 10. juulil 1999 tähistati Viljandis kooli 50. sünniaastapäeva. Arvo Kimmel – vene keel ja kirjandus Valli Kimmel – lastekirjandus Helmi Kriisa – laulmine Helga Mägedi – kehaline kasvatus Leana Pärri – bioloogia Helle Kasvand – matemaatika Elo Põder – klaveriõpetaja Jüri Selirand – ajalugu Gerda Püss – muusika Ants Tomp – oli üle 40 aasta Tuhalaane kooli direktor August Solo – Tartu Õpetajate Seminari rektor Arvo Eek – keeleteadlane Priit Kuusk – muusikateadlane ja muusikaajakirjanik Selirand, J (1999 nr 3/4). "Viljandi Pedagoogiline Kool 50 – elame veel!" (PDF). Kooliuuenduslane. Lk 51. Vaadatud 17.08.2018. {{netiviide}}: kontrolli kuupäeva väärtust: |Aeg= (juhend) Selirand, J (1999 nr 3/4). "Viljandi Pedagoogiline Kool 50 – elame veel!" (PDF). Kooliuuenduslane. Lk 55. Vaadatud 17.08.2018. {{netiviide}}: kontrolli kuupäeva väärtust: |Aeg= (juhend) Foto: Viljandi Pedagoogiline Kool, I kursus Foto: Viljandi Pedagoogiline Kool, õppetöö klassiruumis Foto: Viljandi Pedagoogiline kool, 1. lend, 1952
Ajaloomaal

Ajaloomaal on mingit ajaloosündmust kujutav maal, mis võib olla akademistlik, romantiline, realistik jne. "ajaloo|maal". EKI. Vaadatud 17.08.2018.
Oscar Montelius

Gustav Oscar August Montelius (9. september 1843 – 4. november 1921) oli rootsi arheoloog, kes tegeles Euroopa esiaja uurimisega. Koos rootsi kultuuriajaloolase ja arheoloogi Hans Hildebrandiga töötas välja arheoloogias üldtunnustatud tüpoloogilise uurimismeetodi ja pani aluse Euroopa pronksi- ja rauaaja kronoloogilisele jaotusele. Oscar Monteliuse mälestuseks on asutatud Oscar Monteliuse medal. Kriivan, Piret (22.07.2006). "Eesti lugu: EESTI LUGU 85. Jüri Selirand". ERR. Vaadatud 17.08.2018.
Serie A hooaeg 2018–2019

Serie A hooaeg 2018–2019 oli Itaalia jalgpalli kõrgliiga Serie A 87. hooaeg. Hooaeg algas 18. augustil 2018 ja lõppes 26. mail 2019. Tiitlikaitsja oli Juventus, kes kindlustas kaheksanda järjestikuse tiitli 20. aprillil 2019. Juventus püsis liigatabelis esimene alates teisest voorust. Esimese kaotuse sai Juventus liigas alles 28. voorus 17. märtsil. Liiga hooajal osales 20 meeskonda: 17 klubi eelmisest hooajast ja kolm klubi eelmise aasta Itaalia jalgpalli esiliigast Serie B. Esiliiga võitja Empoli mängis kõrgliigas viimati üle-eelmisel hooajal, mil jäädi 18. kohale ja langeti kõrgliigast välja. Esiliiga teine klubi Parma mängis kõrgliigas viimati hooajal 2014–2015, mil saadi 20. koht. Kuna klubil tekkis sel hooajal raskusi mängijatele palga maksmisega, alustati järgmist hooaega alles neljandast liigast. Eelmise hooaja esiliiga kolmas meeskond Frosinone pääses kõrgliigasse tänu võitudele üleminekumängudel. Empoli, Parma ja Frosinone asendasid Serie A-st välja langenud Crotonet, Hellas Veronat ja Benevento Calciot. Empoli ja Frosinone ei suutnud liigasse püsima jääda. Lisaks langes välja Chievo, mis oli kõrgliigas mänginud alates hooajast 2008–09. Serie A-s mängisid hooajal 2018–19 järgmised 20 klubi: Peatreenerid hooaja alguse seisuga 1 Piątek mängis kuni 20. vooruni Genoas ja lõi 13 väravat. Märkus 4 – Mängija lõi neli väravat Väärtuslikum mängija – Cristiano Ronaldo (Juventus) Parim noormängija – Nicolò Zaniolo (Roma) Parim väravavaht – Samir Handanović (Internazionale) Parim kaitsja – Kalidou Koulibaly (Napoli) Parim poolkaitsja – Sergej Milinković-Savić (Lazio) Parim ründaja – Fabio Quagliarella (Sampdoria) Väravavaht: Samir Handanović (Internazionale) Kaitsjad: João Cancelo (Juventus), Kalidou Koulibaly (Napoli), Giorgio Chiellini (Juventus), Aleksandar Kolarov (Roma) Poolkaitsjad: Nicolò Barella (Cagliari), Miralem Pjanić (Juventus) ja Josip Iličić (Atalanta) Ründajad: Fabio Quagliarella (Sampdoria), Duván Zapata (Atalanta), Cristiano Ronaldo (Juventus) Hooajal 2018–19 Itaalia meistriks tulnud Juventuse meeskond: Väravavahid: Mattia Perin (9 mängu/0 väravat); Carlo Pinsoglio (1/0); Wojciech Szczęsny (28/0) Kaitsjad: Alex Sandro (31/1); Andrea Barzagli (7/0); Leonardo Bonucci (29/3); Martín Cáceres (9/0); João Cancelo (25/1); Giorgio Chiellini (C) (25/1); Mattia De Sciglio (22/0); Paolo Gozzi (1/0); Daniele Rugani (15/2); Leonardo Spinazzola (10/0) Poolkaitsjad: Rodrigo Bentancur (31/2); Emre Can (29/4); Grigoris Kastanos (1/0); Sami Khedira (10/2); Blaise Matuidi (31/3); Hans Nicolussi (3/0); Matheus Pereira (3/0); Miralem Pjanić (31/2); Manolo Portanova (1/0) Ründajad: Federico Bernardeschi (28/2); Douglas Costa (17/1); Juan Cuadrado (18/1); Paulo Dybala (30/5); Moise Kean (13/6); Mario Mandžukić (25/9); Stephy Mavididi (1/0); Cristiano Ronaldo (31/21) Peatreener: Massimiliano Allegri Ametlik koduleht Serie A tulemused ja statistika Soccerway lehel
Ēvele kirik

Ēvele kirik on luteri kirik Lätis Ēveles. See on Ēvele kihelkonnakirik. Esimene kirik rajati Ēvele mõisa juurde 1562. aastal; esimene kirikuõpetaja oli mõisaomaniku Pärnust saabunud vend Melchior Höweln. Toonane puitkirik ei jäänud aga püsima: uus kirikuhoone tuli püstitada nii 1669. kui ka 1739. aastal. Kuni 1745. aastal oli kirikuõpetajaks Jakob Lange. Praegust kirikuhoonet ehitati aastatel 1814–1821. Uue kiriku esimene õpetaja oli Anton Georg Bosse, kes maalis ka esimese altarimaali. 1870. aastal tehti kirikus põhjalik remont ja kirik pühitseti uuesti; kirikut remonditi ka aastail 1902–1904. 1874. aastal annetati kirikule orel, mis nüüd on kunstimälestisena kaitse all. Orel on tähelepanväärne oma valju heli poolest. Suvisel ajal on kiriku torn külastajatele avatud. Kiriku juures asuvad Otto von Mecki kabel (valmis tõenäoliselt aastal 1739) ja konfirmantide maja aastast 1901. LELB Latviešu konversācijas vārdnīca. X. sējums. Rīga : Anša Gulbja izdevniecība. 19976–19977. sleja. www.vietas.lv Travel in Valmiera municipality, lk. 16. Ēveles baznīca, draudze, mācītāji un ūdens kliņģeri. Aelita Punkstiņa  Ēvele kirik – pildid, videod ja helifailid Wikimedia Commonsis
Hešvan

Hešvan (heebrea keeles חֶשְׁוָן; ka Marhešvan, heebrea מַרְחֶשְׁוָן) on juudi kalendris tsiviilaasta 2. ja sakraalaasta 8. kuu. Kuus on enamasti 29 päeva, mõnikord aga 30 päeva. Gregoriuse kalendris langeb ta tänapäeval enamasti oktoobrile ja novembrile.
Sansaara

Sansaara (sanskriti ja paali keeles saṃsāra ‘ringkäik’, 'rändlemine'; tiibeti keeles ’khor ba; hiina keeles 輪 迴 lunhui; jaapani keeles rinne) on India usundites sündide ja ühest olemisviisist teise üleminekute ahel ning olenditega asustatud maailmad, milles need üleminekud toimuvad. Sansaara ja selle ületamine – ümbersündide ahelast vabanemise idee – on kesksel kohal hinduismis, džainismis ja budismis. Budistlikus kosmoloogias on sansaaras kuut liiki olendeid – jumalad, asurad, inimesed, loomad, preetad ja põrguasukad. Neile kõigile on ette määratud saatus, mida iseloomustavad kannatused. Kogu sansaara kujutab endast suletud süsteemi: peale surma sünnivad olendid uuesti kas samas, paremas või halvemas sfääris, vastavalt nende poolt sooritatud tegudele ehk karmale. Ümbersündide ahel on alguseta, kuid sellel võib olla lõpp, milleks on nirvaana. Nirvaanasse võivad jõuda ainult inimesed, seepärast peetakse inimesena sündimist eriti soodsaks, kuigi jumalate elu tundub õnnelikum. Nirvaanat peetakse väljaspool sansaara-süsteemi asuvaks ja sel puudub sansaaraga põhjuse-tagajärje seos. Sellegipoolest lubavad mahajaana mütoloogilised ettekujutused nirvaanaolendite sekkumist ja isegi füüsilist ilmumist sansaarasse. Nii näiteks võivad dhjaanibudad ilmuda sansaaras bodhisattvate ja maiste budadena. Veedades sansaara mõistet ei esine; see kujunes välja brahmanismis, kuid ei ole ilmselt aaria päritolu. Budismis mõistetakse sansaarat alati individuaalsena, mis tähendab, et seda ei samastata maailmaga. Sansaara on ringlemine, samade asjade, tegude ja tahtmiste kordamine, millega koos korratakse pidevalt ka rahulolematust, kannatusi (dukkha), lisades nõnda veel kütust (upādāna) juurde. Sansaara lõpp on nirvaana ja see on samuti individuaalne. Nirvaana Reinkarnatsioon Olemiseratas Budistlik kosmoloogia Ida mõtteloo leksikon: sansaara. [1] "Nulli ja lõpmatuse kohal". Tartu, Ilmamaa, 1998. [2]
Tišri

Tišri (heebrea keeles תִּשְׁרֵי või תִּשְׁרִי‬) on juudi kalendris tsiviilaasta 1. ja sakraalaasta 7. kuu. Kuus on 30 päeva. Gregoriuse kalendris langeb ta tänapäeval enamasti septembrile ja oktoobrile. 1.–2. tišri – Roš ha-šana 10. tišri – Yom Kippur 15.–21. tišri – Sukkot
Strenči kirik

Strenči kirik on kirik Lätis Strenčis aadressil Baznīcas ielā 2. Algselt kasutas Strenči raudteejaama juurde tekkinud asula rahvas Ēvele kirikut. Aastal 1900 alustas Ēvele kihelkonna õpetaja Reinhold Meier korjandust asulasse oma kiriku rajamiseks, ühtlasi eraldas ta sealse koguduse tarbeks kihelkonnale kuulunud majandushoone. Uus kirik valmis aastal 1907 rahvusromantilise ehitisena, millel on juugendstiili elemente. Eriti ilmneb see kiriku interjööris, kus on kombineeritud kristlik sümboolika ja rahvakultuuri elemendid. Kirikus asub Indriķis Zeberiņši maal Kristus ja Peetrus merel. Algne puidust hoone ehitati aastal 1936 põhjalikult ümber; kirikuhoone värviti valgeks ja uue ilme sai kirikutorn. Kirik allus aastani 1934 Ēvele kihelkonnale, seejärel moodustati aga Strenči oma kogudus. Koguduse ametlik aadress on Baznīcas ielā 5. Kiriku orel valmistati aastal 1900 Tallinnas. www.vietas.lv Travel in Valmiera municipality, lk. 27. "Strenču evaņģēliski luteriskā baznīca". Originaali arhiivikoopia seisuga 18. august 2018. Vaadatud 18. augustil 2018. LELB LELB "Arhiivikoopia". Originaali arhiivikoopia seisuga 5. detsember 2018. Vaadatud 18. augustil 2018.{{netiviide}}: CS1 hooldus: arhiivikoopia kasutusel pealkirjana (link) Fotod kirikust
Üksküla kirik

Üksküla Maarja kirik oli kirik Lätis Ükskülas. Praegu asub kirik Püha Meinhardi saarel. Esimene romaani stiilis kirik ja Üksküla linnus ehitati Meinhardi eestvõtmisel Gotlandi meistrite ja liivlaste poolt 1185.–1186. aasta paiku. Andris Caune järgi on esimesest kirikust säilinud üksnes vundamendi jäänused. Hoone mõõtmed olid 27x19 meetrit, sellel olid 1,45 meetri paksused seinad ja poolringikujuline apsiid. 1186. aastal sai sellest Üksküla piiskopi kirik, 1202. aastal viidi piiskopkonna keskus Riiga. Teine romaani stiilis paekivist kirik mõõtmetega 23x11x13 meetrit ehitati samasse paika 13. sajandil. 1550. aastal oli kirik varemetes. Mõisnik T. Schluknig müüs selle Riia linnale. Kirik taastati, kuid see hävis uuesti 1577. aastal Liivi sõjas. Kirik taastati 1630. aastal Rootsi kuninga Gustav II Adolfi eestvõtmisel. 1656. aastal hävitasid kiriku edasitungivad Aleksei I Mihhailovitši väed. Kirik taastati I. Hennekeni eestvõtmisel. Kirik hävitati Põhjasõjas (1700–1721) Šeremetevi vägede poolt. Kirik taastati hiljemalt 1739. aastaks. Kirik sai kannatada 1771. aasta Daugava üleujutuses. 1879–1880 toimusid arhitekt Johann Daniel Felsko projekti järgi kiriku ümberehitustööd, mille käigus lammutati läänemüür, laiendati löövi, aknad ja apsiid ehitati ümber gooti stiilis, ehitati juurde käärkamber ning kellatorn koos eeskojaga. Uus 400 inimest mahutav kirik pühitseti sisse 1880. aasta sügisel. Kirik hävitati lõplikult esimeses maailmasõjas 1915–1916 Saksa suurtükiväe poolt. Kirikusse maeti esimesed Liivimaa piiskopid Meinhard (1196) ja Berthold (1198). Bertholdi säilmed viidi Riia toomkirikusse 1229. või 1230. aastal ning Meinhardi säilmed 14. sajandi lõpus.[viide?] 1206. aastal maeti kirikusse liivlased Kirian ja Laian. Vana Üksküla asula alad ujutati üle Riia veehoidla rajamisega. 1976. aastal loodi kiriku ja linnuse varemete kaitseks tehissaar. 1999. aastal nimetati see Püha Meinhardi saareks. Vitolds Mašnovskis, The Lutheran churches of Latvia, 2. köide, Riia 2006
Mohamed Elneny

Mohamed Naser Elsayed Elneny (egiptuse araabia keeles: محمد ناصر السيد الننى‎ maḥamad nāṣṣer e-sayyed el nenny; sündinud 11. juulil 1992), tuntud lihtsalt kui Mohamed Elneny, on egiptuse jalgpallur, kes mängib poolkaitsjana Inglismaa kõrgliiga klubi Arsenali ja Egiptuse jalgpallikoondise eest. Elneny alustas oma täiskasvanukarjääri kodumaa meeskonna El Mokawlooni ridades, 2013. aasta jaanuaris asus ta mängima Šveitsi klubisse FC Basel. Baseliga võitis Šveitsi kõrgliiga neljal korral. Pärast nelja hooaega klubis liikus ta Arsenali. Elneny kuulus 2012. aasta suveolümpiamängudejalgpalliturniiril Egiptuse olümpiameeskonda. Basel Super League: 2012–13, 2013–14, 2014–15, 2015–16 Arsenal FA Cup: 2016–17 FA Community Shield: 2017, 2020 "Updated squads for 2017/18 Premier League confirmed". Premier League. 2. veebruar 2018. Vaadatud 10. veebruar 2018. "Premier League Player Profile Mohamed Elneny". Barclays Premier League. 2016. Originaali arhiivikoopia seisuga 21. mai 2016. Vaadatud 4. veebruar 2016. "2018 FIFA World Cup Russia: List of players: Egypt" (PDF). FIFA. 17. juuni 2018. Lk 9. Originaali (PDF) arhiivikoopia seisuga 19. juuni 2018. Vaadatud 18. augustil 2018. Hamdallah, Abu Bakr (30. detsember 2016). "قصة صعود "النني".. من شوارع المحلة إلى عاصمة الضباب للمزيد". Tahrir News. Originaali arhiivikoopia seisuga 15. juuli 2018. "El-Neny's official facebook page". "Mohamed Elneny". Arsenal.
Soshanguve

Soshanguve on linn (township) Lõuna-Aafrika Vabariigis Gautengi provintsis Tshwane linnaringkonnas. Soshanguves asub kaks Tshwane Tehnikaülikooli (Tshwane University of Technology) üheksast kampusest. Lõuna-Aafrika Vabariigi 2011. aasta rahvaloenduse andmetel oli Soshanguve elanikest mustanahalisi aafriklasi 99,17%, värvilisi 0,28%, India või Aasia päritolu inimesi 0,12%, valgeid 0,07% ja teisi 0,36%. Pedi keelt pidas emakeeleks 28,20% inimesi, tsvana keelt 16,70%, tsonga keelt 15,05%, suulu keelt 13,58%, sotho keelt 8,03%, ndebele keelt 6,77%, venda keelt 2,62%, svaasi keelt 2,37%, inglise keelt 2,02%, koosa keelt 1,86%, afrikaani keelt 0,61%, viipekeelt 0,35% ja teisi keeli 1,84%. Campuses Tshwane University of Technology https://census2011.adrianfrith.com/place/799021
Härgmäe kirik

Härgmäe kirik on endine luteri kirik Lätis Härgmäel. See oli Härgmäe kihelkonnakirik. Omuļi kihelkond moodustati 1513. aastal; hiljem hakkas see kandma Härgmäe kihelkonna nime. Algne puidust kirik oli pühitsetud Annale. Kivist kirikuhoone rajati 1763. aastal. Hoone sai esimeses maailmasõjas kannatada, ent taastati 1920. aastal. Kirik oli lihtne hoone madalama altariosaga. Seda kattis sindelkatus. Tornikiiver oli barokne. Seal asusid orelimeister Herbert Kolbe valmistatud orel ja Frankfurdi maalikunstniku Otto Donner von Richteri altarimaal. Viimane jumalateenistus peeti kirikus septembris 1944. Järgnes Punaarmee pommitajate rünnak Härgmäele, mille käigus kirik maha põles. http://visit.valka.lv/lv/iepazisti-mus/apskates-vietas-valkas-apkartne/ergemes-baznicas-drupas http://www.zudusilatvija.lv/objects/object/4112/
Mabopane

Mabopane on linn (township) Lõuna-Aafrika Vabariigis Gautengi provintsis Tshwane linnaringkonnas. Mabopane on asutatud 1959. aastal. Mabopane kuulus aastatel 1977–1994 Bophuthatswana bantustani koosseisu. Lõuna-Aafrika Vabariigi 2011. aasta rahvaloenduse andmetel oli Mabopane elanikest mustanahalisi aafriklasi 99,25%, värvilisi 0,37%, India või Aasia päritolu inimesi 0,11%, valgeid 0,10%. Tsvana keelt pidas emakeeleks 58,78% inimesi, pedi keelt 9,88%, tsonga keelt 8,52%, suulu keelt 5,63%, ndebele keelt 3,97%, sotho keelt 3,91%, inglise keelt 2,36%, svaasi keelt 1,28%, koosa keelt 1,26%, venda keelt 1,19%, viipekeelt 0,46%, afrikaani keelt 0,42% ja teisi keeli 2,32%. Our story mabopane.co.za https://census2011.adrianfrith.com/place/799030
Kārķi kirik

Kārķi kirik on luteri kirik Lätis Kārķi vallas Kārķis. See asub Härgmäe kihelkonna aladel. Kārķi kogudus asutati aastal 1994. Aastal 2000 paigaldati kiriku kellatorni Liepājas valatud kirikukell. Aastal 2002 valmis kirik lõplikult. Altari, krutsifiksi, kantsli ja rõdud valmistas Maija Avotas, kellele see oli Riia Kutsehariduskeskkooli diplomitööks. Kirik ehitati kokku vana kabeliga. Kirikuhoone on T-kujulise põhiplaaniga ja on ebatraditsiooniliselt suunatud läände. Seetõttu asetseb altar pikihoone lääneseinas, mitte idaseinas, nagu tavaliselt. Nelinurkne neljakorruseline kellatorn paikneb kiriku idaküljel peasissekäigu kohal. Mēs esam... Koguduse kodulehel Kārķi kirik Google'i kaardil Koguduse koduleht
Eesti Hüpoteegipank

Eesti Hüpoteegipank (varasema nimega Liivimaa Linna-Hüpoteegi Selts; saksa keeles Livländischer Stadt-Hypotheken Verein, vene keeles Лифляндское городское ипотeчное общество) oli pank (hüpoteegipank) Liivimaa kubermangus. Panga peamine tegevusvaldkond oli anda laenusid ja tagatiseks võeti kinnisvara. 6. märtsil 1884 kinnitati Tartus tegutsema hakkava Liivimaa Linna-Hüpoteegi Seltsi põhikiri. 1922 nimetati selts ümber Eesti Hüpoteegipangaks. 1940 pank natsionaliseeriti. 1941 pank suleti, ent Saksa okupatsiooni ajal jätkas pank tegevust. Augustis 1944 suleti pank jäädavalt. Eesti Hüpoteegipank Eesti Ajalooarhiivi fondiloendis (vaadatud 18.08.2018) Eesti Hüpoteegipank Eesti Ajalooarhiivi fondiloendis
Booking.com

Booking.com on reisiportaal ja metaotsingumootor majutuse leidmiseks. Portaali haldab selle omanik ja peamine tuluallikas, USA päritolu ettevõte Booking Holdings. Booking.com-i peakorter asub Amsterdamis. Veebiportaalis on võimalik majutust broneerida 28 889 846 majutusasutuses, mis asuvad 229 maa 137 971 asukohas. Iga päev broneeritakse sealtkaudu 1 550 000 ööbimist. Veebiportaali kasutajaliide keele saab valida üheksa keele seast. Harger, Jim (25. august 2015). "Booking.com signs 10-year lease for its growing global contact center in Wyoming". Advance Publications. "Booking.com: About Booking.com". Booking.com.
Ga-Rankuwa

Ga-Rankuwa on linn (township) Lõuna-Aafrika Vabariigis Gautengi provintsis Tshwane linnaringkonnas. Lõuna-Aafrika Vabariigi 2011. aasta rahvaloenduse andmetel oli Ga-Rankuwa elanikest mustanahalisi aafriklasi 99,16%, värvilisi 0,34%, India või Aasia päritolu inimesi 0,14%, valgeid 0,10% ja teisi 0,27%. Tsvana keelt pidas emakeeleks 69,20% inimesi, pedi keelt 8,17%, tsonga keelt 4,21%, suulu keelt 3,82%, inglise keelt 3,81%, sotho keelt 2,95%, ndebele keelt 2,15%, venda keelt 1,36%, koosa keelt 1,03%, svaasi keelt 0,70%, afrikaani keelt 0,56%, viipekeelt 0,35% ja teisi keeli 1,70%. https://census2011.adrianfrith.com/place/799034
Daveyton

Daveyton on linn (township) Lõuna-Aafrika Vabariigis Gautengi provintsis Ekurhuleni linnaringkonnas. Lõuna-Aafrika Vabariigi 2011. aasta rahvaloenduse andmetel oli Daveytoni elanikest mustanahalisi aafriklasi 98,54%, India või Aasia päritolu inimesi 0,29%, värvilisi 0,26%, valgeid 0,08% ja teisi 0,82%. Suulu keelt pidas emakeeleks 37,17% pedi keelt 13,35%, koosa keelt 11,79%, sotho keelt 10,52%, tsonga keelt 9,53%, tsvana keelt 5,29%, ndebele keelt 3,97%, inglise keelt 2,39%, svaasi keelt 1,51%, venda keelt 1,18%, afrikaani keelt 0,53%, viipekeelt 0,41% ja teisi keeli 2,35%. https://census2011.adrianfrith.com/place/797014
Bronkhorstspruit

Bronkhorstspruit on linn Lõuna-Aafrika Vabariigis Gautengi provintsis Tshwane linnaringkonnas. Bronkhorstspruit on asutatud 1905. aastal. Lõuna-Aafrika Vabariigi 2011. aasta rahvaloenduse andmetel oli Bronkhorstspruiti elanikest valgeid 66,40%, mustanahalisi aafriklasi 25,48%, India või Aasia päritolu inimesi 4,95%, värvilisi 2,63% ja teisi 0,56%. Afrikaani keelt pidas emakeeleks 65,74% inimesi, inglise keelt 10,25%, ndebele keelt 4,07%, suulu keelt 3,85%, pedi keelt 2,84% sotho keelt 2,36% ja tsvana keelt 2,30%. Bronkhorstspruit, Gauteng pathfinda.com https://census2011.adrianfrith.com/place/799072002
Schönefeld

Schönefeld on vald Saksamaal, Brandenburgi liidumaa Dahme-Spreewaldi kreisis. Schönefeld piirneb Berliini kaguosaga. Piirkonnas asub Berliini Schönefeldi lennujaam. Register of German municipalities (2022), vaadatud 7.10.2023.